Súhlas na začatie stavby  „Rekonštrukcia a modernizácia areálu Slovenskej národnej galérie v Bratislave“.

Uznesením vlády SR č. 244  z 13. 3. 2002 bol schválený návrh projektu „Rekonštrukcia a modernizácia areálu Slovenskej národnej galérie v Bratislave“ s predbežným rozpočtovým nákladom 430 mil. Sk. 
Ministerstvo kultúry SR v rámci programu „Rozvoj kultúry“ vyčlenilo na túto akciu v roku 2002 finančné prostriedky vo výške 2 mil. Sk na projektovú dokumentáciu prvej etapy rekonštrukcie. 
Vzhľadom na výšku  predbežných obstarávacích nákladov a v zmysle  uznesenia vlády     č. 790, bodu C.28 z 30.8.2001 žiada Ministerstvo kultúry SR vládu SR o súhlas na začatie obstarávania projektovej dokumentácie stavby „Rekonštrukcia a modernizácia areálu Slovenskej národnej galérie v Bratislave“ s predbežnou obstarávacou cenou  430 mil. Sk. 
Na základe udelenia súhlasu  vlády SR so začatím projektovej dokumentácie stavby „Rekonštrukcia a modernizácia areálu Slovenskej národnej galérie v Bratislave“  bude akcia zaradená do „Registra investícií MF SR“ a Ministerstvo kultúry SR si bude môcť uplatňovať, v návrhu zákona o štátnom rozpočte, financovanie stavby v nasledujúcich rokoch v zmysle uznesenia vlády SR č. 244/2002.